ΚΑΝΟΝΙΣΜΟΣ (ΕΚ) αριθ. 3610/93 ΤΟΥ ΣΥΜΒΟΥΛΙΟΥ της 22ας Δεκεμβρίου 1993 για τη συνέχιση των εισαγωγών βουτύρου Νέας Ζηλανδίας στο Ηνωμένο Βασίλειο με ειδικούς όρους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πράξη προσχώρησης της Δανίας, της Ιρλανδίας και του Ηνωμένου Βασιλείου. και ιδίως το άρθρο 5 παράγραφος 2 του πρωτοκόλλου αριθ. 18 που είναι προσαρτημένο στην εν λόγω πράξη,

την πρόταση της Επιτροπής,

Εκτιμώντας:

ότι, επειδή το καθεστώς που προβλέπεται από το εν λόγω άρθρο 5 παράγραφος 2 του πρωτοκόλλου αριθ. 18 συνδέεται απευθείας με τα μέτρα που καλύπτονται από την κοινή εμπορία και την κοινή γεωργική πολιτική, πρέπει να καθοριστεί σε κοινοτικό επίπεδο-

ότι, με τον κανονισμό (ΕΟΚ) αριθ. 3841/92 (1), επετράπη στο Ηνωμένο Βασίλειο να εισάγει ορισμένες ποσότητες βουτύρου Νέας Ζηλανδίας με ειδικούς όρους κατά το ημερολογιακό έτος 1993-

ότι πρέπει να συνεχιστεί το καθεστώς παρέκκλισης, προκειμένου να εξασφαλιστεί η συνέχιση των εισαγωγών, προελεύσεως Νέας Ζηλανδίας-

ότι, λόγω της σημερινής κατάστασης των διαπραγματεύσεων στα πλαίσια του Γύρου της Ουρουγουάης φαίνεται σκόπιμη η παράταση για ένα έτος των διατάξεων που ισχύουν στον τομέα του βουτύρου Νέας Ζηλανδίας με ειδικούς όρους-

ότι πρέπει να προβλεφθεί ότι, εάν η κατάσταση της αγοράς του βουτύρου απαιτήσει αλλαγές στους όρους παρέμβασης, οι εν λόγω αλλαγές πρέπει να επιδράσουν στις τιμές του βουτύρου Νέας Ζηλανδίας που διατίθεται στο εμπόριο στην Κοινότητα-

ότι το καταλληλότερο μέσο για να προστατευθεί το επίπεδο της τιμής αγοράς του κοινοτικού βουτύρου και για να παρασχεθεί η δυνατότητα στη Νέα Ζηλανδία να προγραμματίσει τις εξαγωγές της προς το Ηνωμένο Βασίλειο, είναι η είσπραξη ειδικής προσφοράς, η οποία παραμένει κατά κανόνα αμετάβλητη, εφόσον δεν μεταβάλλεται το επίπεδο της τιμής του βουτύρου, κοινοτικής παραγωγής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Επιτρέπεται στο Ηνωμένο Βασίλειο να εισάγει, με τους όρους που καθορίζονται στον παρόντα κανονισμό, ορισμένες ποσότητες βουτύρου, προελεύσεως Νέας Ζηλανδίας.

Άρθρο 2

1. Το παρόν καθεστώς εφαρμόζεται από την 1η Ιανουαρίου έως τις 31 Δεκεμβρίου 1994.

Μπορεί να εισαχθεί η ακόλουθη ποσότητα το 1994: 51 830 τόνοι.

2. Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, μπορεί να μειώσει την ποσότητα που αναφέρεται στην παράγραφο 1, προκειμένου να αποφευχθούν σοβαρές διαταραχές της αγοράς βουτύρου στο Ηνωμένο Βασίλειο, ιδίως σε περίπτωση σημαντικής μείωσης της άμεσης κατανάλωσης βουτύρου.

3. Πριν την 1η Οκτωβρίου 1994, το Συμβούλιο αποφασίζει, με ομοφωνία, μετά από πρόταση της Επιτροπής συνοδευόμενη από έκθεση, σχετικά με τη διατήρηση του καθεστώτος παρέκκλισης από την 1η Ιανουαρίου 1995.

Άρθρο 3

1. Η ειδική εισφορά, που εφαρμόζεται για το βούτυρο Νέας Ζηλανδίας που εισάγεται δυνάμει του παρόντος κανονισμού, ανέρχεται σε 33,84 Ecu ανά 100 χιλιόγραμμα.

2. Το Συμβούλιο, αποφασίζοντας με ειδική πλειοψηφία, μετά από πρόταση της Επιτροπής, θα προσαρμόσει το ύψος της ειδικής εισφοράς, σε συνάρτηση με τις τροποποιήσεις των όρων παρέμβασης για το βούτυρο στην Κοινότητα.

Άρθρο 4

Η υπαγωγή στο ειδικό καθεστώς εισαγωγής εξαρτάται από την προσκόμιση πιστοποιητικού που αναφέρει ότι το συγκεκριμένο βούτυρο:

- είναι καταγωγής Νέας Ζηλανδίας,

- είναι ηλικίας τουλάχιστον έξι εβδομάδων,

- έχει περιεκτικότητα σε βάρος λιπαρών ουσιών ίση ή μεγαλύτερη από 80 % και μικρότερη από 82 %,

- έχει παρασκευασθεί κατευθείαν από γάλα ή κρέμα γάλακτος.

Άρθρο 5

Το Ηνωμένο Βασίλειο ανακοινώνει στην Επιτροπή όλες τις απαραίτητες πληροφορίες για την εφαρμογή του παρόντος κανονισμού και η Επιτροπή ενημερώνει σχετικά τα άλλα κράτη μέλη.

Άρθρο 6

Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεταιι στο άρθρο 30 του κανονισμού (ΕΟΚ) αριθ. 804/68 (2).

Άρθρο 7

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1993.

Για το Συμβούλιο

Ο Πρόεδρος

J.-M. DEHOUSSE

(1) ΕΕ αριθ. L 390 της 31. 12. 1992, σ. 1.

(2) ΕΕ αριθ. L 148 της 28. 6. 1968, σ. 13. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2071/92 (ΕΕ αριθ. L 215 της 30. 7. 1992, σ. 64).